钦定古今图书集成/明伦汇编/闺媛典/第322卷 > 皇清五十五 > 林佳栋妻戴氏
## 钦定古今图书集成/明伦汇编/闺媛典/第322卷 > 皇清五十五 > 林佳栋妻戴氏

按《莆田县志》：“戴氏，举人嘉祉女，庠生林佳栋妻。事翁姑尽孝。翁先没，戊子海寇乱，携孤逃窜山谷。甲寅遭耿逆之变，佳栋忧愤而死。长子麟焻官京师，音问阻隔。氏艰贞苦节，保其家于流离琐尾之际，有丈夫风。耿平，麟焻历登仕途，每训以服官勤慎，毋负家声。孀居二十载。”

敕封“孺人。”年六十六卒。